stanford-oval/wikipedia huggingface dataset:
כריסטי מת'יוסון
קריירת משחק

מת'יוסון נולד בפנסילבניה בשנת 1880, והחל לשחק בייסבול חצי-מקצועני כבר בגיל 14. הוא למד באוניברסיטת באקנל, ושיחק בקבוצות הבייסבול, הכדורסל והפוטבול שלה. במהלך לימודיו הוא החל לשחק בליגת הבייסבול של ניו אינגלנד, ושנה לאחר מכן כבר נרכש על ידי ניו יורק ג'איינטס. לאחר פתיחה חלשה (מאזן 0–3 במשחקיו הראשונים), הפך מת'יוסון לשחקן המפתח של הקבוצה והוביל אותה לחמש זכיות באליפות הליגה הלאומית בשמונה עונותיו הראשונות.
בוורלד סיריס של 1905, הפגין מת'יוסון את הדומיננטיות שלו בכך שהגיש שלושה משחקים ללא נקודות מול פילדלפיה אתלטיקס - דבר שהעניק לג'איינטס את אליפות ה-MLB הראשונה בתולדותיה. באותה עונה הוא גם הוביל את הליגה הלאומית בניצחונות (31), ממוצע רצים שהרשה (1.28) ופסילות (206), וזכה בטריפל קראון הראשון בקריירה שלו. ב-1908 הוא שיחזר את ההישג, ואף הוביל את הליגה במשחקים כפותח, באינינגים שהגיש ובמשחקים שלמים.
בין 1911 ל-1913 העפיל מת'יוסון עם הג'איינטס לשלוש סדרות גמר רצופות, אך בכולן הם הפסידו (פעמיים לפילדלפיה אתלטיקס ופעם אחת לבוסטון רד סוקס). בהמשך הקריירה שלו עם הג'איינטס, מת'יוסון כבר החל להיחלש, ואיתו גם הקבוצה. ב-1915, עונתו הלפני אחרונה בניו יורק, הג'איינטס היו הקבוצה הגרועה ביותר בליגה הלאומית. מת'יוסון, שהביע עניין לשמש כמנג'ר, סיכם עם סינסינטי רדס על חוזה לשלוש שנים, ועזב את ניו יורק ביולי 1916.
מת'יוסון שיחק משחק אחד במדי הרדס, ולאחר מכן פרש כדי להתמקד בתפקידו כמנג'ר. הוא אימן את הקבוצה במשך עונה וחצי (עד אמצע 1918) וסיים במאזן כולל של 164 ניצחונות ו-176 הפסדים. במשך 17 עונות בליגה הבכירה, הוא רשם 373 ניצחונות (שיא לליגה הלאומית), 79 משחקים ללא נקודות ו-ERA מרשים של 2.13. גם מבחינת התקפית הוא נחשב למגיש שחובט טוב, וב-11 משחקי וורלד סיריס קבע ממוצע חבטות של 281.
לאחר הפרישה

בשלהי עונת 1918, במהלך מלחמת העולם הראשונה, התגייס מת'יוסון לצבא ארצות הברית. הוא שירת מעבר לים כקפטן בחיל הכימי החדש שהוקם, ביחד עם כוכבי בייסבול אחרים כמו ג'ורג' סיסלר וטיי קוב. כשהגיע לצרפת, הוא נחשף בטעות לגז חרדל במהלך אימון כימי, ובעקבות כך התפרצה אצלו מחלת השחפת. הוא המשיך לשרת בחיל המשלוח עד פברואר 1919, ושוחרר מאוחר יותר באותו חודש.
אף על פי שחזר לג'איינטס כמאמן בין השנים 1919 ל-1921, בילה מת'יוסון חלק ניכר מהזמן הזה במאבק בשחפת. בשנת 1923, מת'יוסון חזר לבייסבול מקצועני כאשר רכש יחד עם עורך הדין של ג'איינטס את בוסטון ברייבס. אף על פי שהתוכניות המקוריות קבעו שמת'יוסון יהיה הבעלים הראשי ונשיא הקבוצה, בריאותו התדרדרה כל כך עד שהוא יכול היה לבצע תפקידים קטנים בלבד.
ב-7 באוקטובר 1925, ביום בו החלה סדרת הגמר בין וושינגטון סנטורס לפיטסבורג פיירטס, מת מת'יוסון ממחלת השחפת. הוא נקבר בבית הקברות בלואיסבורג, פנסילבניה, בסמוך לאוניברסיטת באקנל. שחקני הסנטורס והפיירטס ענדו לזכרו סרטי זרוע שחורים במהלך הגמר.
לאחר הפרישה > מורשתו

מת'יוסון נחשב לאחד המגישים הטובים ביותר ששיחקו אי פעם בייסבול מאז היום שבו פרש. בפברואר 1936, כשפורסמו התוצאות של הבחירות הראשונות להיכל התהילה של הבייסבול, התגלה כי מת'יוסון קיבל 205 קולות מתוך 226 הצבעות. ארבעת הנבחרים האחרים באותה שנה היו וולטר ג'ונסון, הונוס ואגנר, טיי קוב ובייב רות'.
בשנת 1998, הוא דורג שביעי ברשימת מאה שחקני הבייסבול הגדולים ביותר, שנערכה על ידי המגזין "Sporting News", כשרק וולטר ג'ונסון הקדים אותו מבין המגישים. בסוף המאה ה-20, שנים רבות לאחר מותו, הליגה גם בחרה בו לקבוצת המאה.
בעיירת הולדתו - פקטורוויל, פנסילבניה, מציינים ביום שבת השני של חודש אוגוסט בכל שנה את "יום כריסטי מת'יוסון". החגיגות כוללות מצעד ממכללת קייסטון לפארק שקרוי על שמו, מרוץ באורך שישה קילומטרים (בעקבות הכינוי של מת'יוסון, "השש הגדול"), ברביקיו, משחקים ופעילויות נוספות.
חיים אישיים

מת'יוסון נישא לג'יין סטאוטון (1880–1967) בשנת 1903. בנם היחיד, כריסטופר ג'וניור, נולד זמן קצר לאחר מכן. כריסטי מת'יוסון ג'וניור שירת כטייס במלחמת העולם השנייה, ומת בפיצוץ בביתו בטקסס ב-16 באוגוסט 1950. אחד מאחיו של מת'יוסון, הנרי, שיחק גם הוא לזמן קצר עבור ניו יורק ג'איינטס כמגיש.
הערות שוליים

↑  Major League Baseball's Top 10 Starting Pitchers of All Time, באתר Bleacher Report‏, 23 באפריל 2018
↑  Christy Mathewson, באתר HistoricBaseball.com‏, 28 באוקטובר 2006
↑  100 Greatest Baseball Players, באתר Baseball Almanac‏, 22 במרץ 2012
↑  Christy Mathewson Day, באתר Factoryville.org
| קבוצת המאה של ה-MLB |
| --- | --- | --- |
| מגישים | נולאן ראיין • סנדי קופקס • סיי יאנג • רוג'ר קלמנס • בוב גיבסון • וולטר ג'ונסון • וורן ספאן • כריסטי מת'יוסון • לפטי גרוב |  |
| תופסים | ג'וני בנץ' • יוגי ברה |  |
| שחקני בסיס ראשון | לו גריג • מרק מקגוייר |  |
| שחקני בסיס שני | ג'קי רובינסון • רוג'רס הורנסבי |  |
| שחקני בסיס שלישי | מייק שמידט • ברוקס רובינסון |  |
| עוצרי ביניים | קאל ריפקן ג'וניור • ארני בנקס • הונוס ואגנר |  |
| שחקני השדה החיצון | בייב רות' • האנק ארון • טד ויליאמס • וילי מייז • ג'ו דימאג'יו • מיקי מנטל • טיי קוב • קן גריפי ג'וניור • פיט רוז • סטן מוסיאל |  |
| --- | --- |
בקרת זהויות :  NLI: 987007317868505171  GND: 173800106  ISNI: 0000 0000 2328 0851  LCCN: n82062585  NDL: 00652508  NTA: 318804581  SNAC: w6ks6zs6  VIAF: 53031416   WorldCat (עם VIAF): 53031416
כריסטיאן יאקיץ'

כריסטיאן יאקיץ' (בקרואטית: Kristijan Jakić; נולד ב-14 במאי 1997 בספליט שבקרואטיה) הוא כדורגלן קרואטי המשחק בעמדת הקשר האחורי בקבוצת אוגסבורג מהבונדסליגה ובנבחרת קרואטיה.
קריירת מועדונים

יאקיץ' שיחק במועדונים ר.נ.ק. ספליט, לוקומוטיבה זאגרב, איסטרה 1961 ודינמו זאגרב במסגרת ליגת העל הקרואטית.
ב-30 באוגוסט 2021 הושאל יאקיץ' למשך עונה אחת לאיינטרכט פרנקפורט מהבונדסליגה. ב-12 בספטמבר ערך את הופעת הבכורה שלו במועדון, בתיקו 1-1 נגד שטוטגרט במסגרת המחזור הרביעי בליגה לעונת 2021/2022. ב-12 בדצמבר הבקיע את שער הבכורה שלו במועדון, בניצחון 5-2 על באייר לברקוזן במסגרת המחזור ה-15 בליגה. בסך הכל ערך 26 הופעות ליגה במועדון במהלך תקופת ההשאלה, בהן הבקיע שער אחד. הוא זכה עם איינטרכט פרנקפורט בליגה האירופית. ב-29 במאי 2022 חתם על חוזה קבוע לארבע עונות במועדון. בינטאר 2024 הושאל לאוגסבורג עד לסוף העונה.
קריירה בינלאומית

ב-8 באוקטובר 2021 ערך יאקיץ' את הופעת הבכורה שלו בנבחרת קרואטיה, בניצחון 3-0 על נבחרת קפריסין במסגרת מוקדמות מונדיאל 2022.
נכלל בסגל נבחרת קרואטיה לטורניר מונדיאל 2022.
תארים

ליגת העל הקרואטית (1): 2020/2021
הגביע הקרואטי (1): 2020/2021
הליגה האירופית (1): 2021/2022
הערות שוליים

↑  Eintracht verpflichtet Kristijan Jakic באתר הרשמי של איינטרכט פרנקפורט, 30 באוגוסט 2021 (בגרמנית)
↑  Jakic makes deal permanent באתר הרשמי של איינטרכט פרנקפורט, 29 במאי 2022 (באנגלית)
↑  Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022
| נבחרת קרואטיה – מונדיאל 2022 (מקום שלישי) |
| --- | --- | --- |
|  1 ליבאקוביץ' •  2 סטנישיץ' •  3 בארישיץ' •  4 פרישיץ' •  5 ארליץ' •  6 לוברן •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 גרביץ' • 13 ולאשיץ' •  14 ליבאיה • 15 פשאליץ' • 16 פטקוביץ' • 17 בודימיר • 18 אורשיץ' • 19 סוסה • 20 גברדיול • 21 וידה • 22 יוראנוביץ' • 23 איבושיץ' • 24 שוטאלו • 25 סוצ'יץ' • 26 יאקיץ' • מאמן: דאליץ' |  1 ליבאקוביץ' •  2 סטנישיץ' •  3 בארישיץ' •  4 פרישיץ' •  5 ארליץ' •  6 לוברן •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 גרביץ' • 13 ולאשיץ' •  14 ליבאיה • 15 פשאליץ' • 16 פטקוביץ' • 17 בודימיר • 18 אורשיץ' • 19 סוסה • 20 גברדיול • 21 וידה • 22 יוראנוביץ' • 23 איבושיץ' • 24 שוטאלו • 25 סוצ'יץ' • 26 יאקיץ' • מאמן: דאליץ' | קרואטיה |
ליטל ביגהורן (נהר)

| --- | --- |

 מידע כללי
 אורך:  272 ק"מ
 מוצא:  סמוך לעיירה פארקמאן בצפון ויומינג
 גובה מוצא הנהר:  878 מטרים
 שפך:  נהר ביגהורן 
 מדינות באגן הניקוז:  ויומינג ומונטנה בארצות הברית
 אגן הניקוז של נהר ליטל ביגהורן
 אגן הניקוז של נהר ביגהורן. נהר ליטל ביגהורן הוא היובל הימני הקרוב ביותר לשפך
 
נהר ליטל ביגהורן (באנגלית: Little Bighorn) הוא יובל של נהר ביגהורן במדינות ויומינג ומונטנה בארצות הברית. הנהר מפורסם בעקבות קרב ליטל ביגהורן שהתרחש בקרבתו.
תוואי הנהר

מוצא הנהר סמוך לעיירה פארקמאן בהרי ביגהורן בצפון ויומינג. הנהר זורם צפונה לשטח מונטנה, חוצה את שמורת האינדיאנים של שבט קרואו ונשפך לנהר ביגהורן ליד העיר הרדין.
ליטוריה

| ליטוריה |
| --- | --- |
 ליטוריה ממין אילנית ענקית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: אילניתיים
סוג:: ליטוריה
מינים
 כ-150 מינים
שם מדעי
 Litoria ‏טשודי, 1838

ליטוריה (שם מדעי: Litoria) הוא סוג של צפרדעים ממשפחת האילניתיים, אשר נפוץ באוסטרליה, ארכיפלג ביסמרק, איי שלמה, גינאה החדשה, איי סונדה הקטנים, איי מאלוקו, ובטימור. לעיתים נקרא הסוג "אילנית אוסטרלו-אסיאתיות". מספר מאפיינים מייחדים אותן לעומת צפרדעי עצים אחרות - קשתית אופקית, היעדר פיגמנטציה של העפעף ותפוצתן הגאוגרפית. נכון לשנת 2008, קיימים כ-150 מיני ליטוריה.
קיים מגוון רב בתוך הסוג עצמו, בחזות האילניות, בהתנהגותן ובבית הגידול שלהן. "אילנית החנית" (Litoria microbelos) היא קטנה ביותר; בעוד שהאילנית הענקית (Litoria infrafrenata) יכולה להגיע לגודל של 13.5 ס"מ. המראה, בית הגידול והתנהגות האילניות קשורים בדרך כלל - האילניות הקטנות והכהות חיות בדרך כלל על הקרקע וכמעט שלא מטפסות. לעומת זאת, המינים הגדולים והירוקים יותר חיים על עצים ובדרך כלל יורדים מהם רק על מנת להתרבות.
מינים

Litoria gracilenta
Litoria citropa
| 0 | 1 | 2 | 3 | 4 |
| --- | --- | --- | --- | --- |
|  אילנית אוסטרלית לבנה (Litoria caerulea)  אילנית ענקית (Litoria infrafrenata)  אילנית קייפ מלוויל (Litoria andiirrmalin)  אילנית אדלייד (Litoria adelaidensis)  Litoria albolabris  Litoria amboinensis  Litoria angiana  Litoria arfakiana  Litoria auae  Litoria aurifera  Litoria australis  Litoria axillaris  Litoria becki  Litoria biakensis  Litoria bibonius  Litoria bicolor  Litoria burrowsi  Litoria capitula  Litoria castanea  Litoria chloristona  Litoria chloronota  Litoria chrisdahli  Litoria christianbergmanni  Litoria congenita  Litoria contrastens  Litoria cooloolensis |  Litoria coplandi  Litoria corbeni  Litoria darlingtoni  Litoria dentata  Litoria dorsalis  Litoria electrica  Litoria eucnemis  Litoria eurynastes  Litoria everetti  Litoria ewingii  Litoria fallax  Litoria flavescens  Litoria freycineti  Litoria gasconi  Litoria havina  Litoria hilli  Litoria humboldtorum  Litoria hunti  Litoria inermis  Litoria iris  Litoria jervisiensis  Litoria jeudii  Litoria latopalmata  Litoria leucova  Litoria littlejohni  Litoria lodesdema  Litoria longicrus  Litoria longirostris |  Litoria louisiadensis  Litoria lutea  Litoria majikthise  Litoria mareku  Litoria megalops  Litoria meiriana  אילנית החנית (Litoria microbelos)  Litoria micromembrana  Litoria modica  Litoria mucro  Litoria multicolor  Litoria multiplica  Litoria mystax  Litoria nasuta  Litoria nigrofrenata  Litoria nigropunctata  Litoria obtusirostris  Litoria oenicolen  Litoria ollauro  Litoria olongburensis  Litoria pallida  Litoria paraewingi  Litoria peronii  Litoria personata  Litoria pronimia  Litoria prora  Litoria pygmaea  Litoria quadrilineata  Litoria revelata |  Litoria richardsi  Litoria rothii  Litoria rubella  Litoria rubrops  Litoria scabra  Litoria singadanae  Litoria spartacus  Litoria spinifera  Litoria staccato  Litoria thesaurensis  Litoria timida  Litoria tornieri  Litoria tyleri  Litoria umarensis  Litoria umbonata  Litoria vagabunda  Litoria verae  Litoria verreauxii  Litoria viranula  Litoria vocivincens  Litoria wapogaensis  Litoria watjulumensis  Litoria wisselensis  Litoria wollastoni  Litoria zweifeli  Litoria papua |  |
כלכלת חינוך

כלכלת חינוך היא תת-דיסיפלינה מתחום הכלכלה העוסקת במחקר סוגיות כלכליות הקשורות לחינוך כולל הביקוש לחינוך, מימון חינוך והשכלה והיעילות ההשוואתית של תוכניות ומדיניות חינוכיות שונות. מעבודות מוקדמות על הקשר בין השכלה ותוצאות בשוק העבודה ליחידים, התחום של כלכלת החינוך התרחב כדי לכסות כמעט את כל התחומים עם זיקה כלכלית לחינוך.
חינוך כמוצר השקעה

כלכלה מבדילה בנוסף להון פיזי צורה נוספת של הון, שהיא לא פחות קריטית כאמצעי ייצור - הון אנושי. בהשקעות בהון אנושי, כגון חינוך, ניתן לצפות לשלוש השפעות כלכליות עיקריות:
הגדלת הצטברות ההון האנושי דורש הגדלת הוצאות בדיוק כמו שהגדלת ההון הפיזי דורש השקעה. הוצאות אלו מכונות השקעה בהון אנושי.
השקעה בהון אנושי גוררת פרודוקטיביות מוגברת בקרב הפרטים כאשר אנשים מרוויחים מאפיינים המאפשרים להם לייצר יותר פלט.
התשואה על ההשקעה בחינוך מחושבת בצורה של הכנסה גבוהה יותר.
עלויות השקעה בהון אנושי

השקעות בהון אנושי כרוכות בעלות השקעה, בדיוק כמו כל השקעה אחרת. בדרך כלל במדינות אירופה רוב הוצאות החינוך ממומנות בצורה ממשלתית, אם כי כמה מהעלויות מובלעות גם על ידי הציבור. השקעות אלה יכולות להיות יקרות למדי. ממשלות האיחוד האירופי הוציאו בין 3% ל -8% מהתמ"ג על החינוך ב -2005, כאשר הממוצע עמד על 5%. עם זאת, מדידת ההוצאות בדרך זו לבדה מפחיתה במידה ניכרת את העלויות, משום שצורה זו מתעלמת לחלוטין מעלויות עקיפות שיש לחינוך. צורה מתוחכמת יותר של חישוב העלויות היא בנוסף להעלויות הישירות יש לחשב את עלות השכר שפרט מפסיד עקב הקצאת זמנו לצורך רכישת השכלה. לדוגמה סטודנטים לא יכולים לעבוד בזמן שהם לומדים ולכן יש להתייחס להפסד השכר כעלות לכל דבר. ההערכה היא כי סך כל העלויות, כולל עלויות העקיפות של החינוך יכולות להכפיל את סך העלויות הישירות. כאשר מחשבים את העלויות העקיפות להשקעות בחינוך ניתן להעריך כי סך ההוצאה היא סביב 10% מהתמ"ג במדינות האיחוד האירופי בשנת 2005. להשוואה סך השקעות בהון פיזי היו 20% מהתמ"ג.
החזר על השקעה בהון אנושי

השקעה בהון אנושי בצורה של חינוך חולק מאפיינים רבים עם השקעה בהון פיזי. שניהם דורשים השקעה לייצור, ולאחר ייצורם, שניהם בעלי ערך כלכלי. תשואה על הון פיזי מתקבלת כי אנשים מוכנים לשלם כדי להשתמש בהון פיזי לצורך ייצור מוצרים על מנת למכור אותם בשוק ולייצר רווח. כדי למדוד את הערך היצרני של ההון הפיזי, אנחנו יכולים פשוט למדוד את התשואה המתקבלת משימוש בהון הפיזי. במקרה של הון אנושי חישוב התשואות מסובך יותר - אחרי הכל, לא ניתן להפריד את החינוך מן האדם כדי לראות מה התשואה המתקבלת באופן ישיר מההשכלה שהאדם רכש. כדי לעקוף בעיה זו, לצורך חישוב התשואות להון אנושי מסיקים בדרך כלל מהבדלים בשכר בקרב אנשים עם רמות השכלה שונות. הול וג'ונס חישבו מנתונים בינלאומיים כי בממוצע התשואה לחינוך היא 13.4% לשנה עבור ארבע שנות לימוד ראשונות (כיתות א'-ד'), 10.1% לשנה בארבע השנים העוקבות (כיתות ה'-ח') ו- 6.8% לכל שנה מעבר לשמונה השנים הראשונות. כך שמישהו עם 12 שנות לימוד יכול להרוויח, בממוצע, 1.1344 × 1.1014 × 1.0684 = 3.161 פעמים יותר מאדם ללא השכלה.
השפעות על הפרודוקטיביות

בכלכלה, השפעת ההון האנושי על ההכנסה נאמדת כמשמעותית למדי. לדוגמה 65% מהשכר ששולם במדינות המפותחות הוא תשלומים להון אנושי ואילו רק 35% לכוח עבודה גולמי[דרוש מקור]. הפרודוקטיביות הגבוהה יותר של עובדים משכילים היא אחד הגורמים המסבירים את התוצר הגבוה יותר, ולכן ההכנסות הגבוהות במדינות המפותחות. מתאם חזק בין התמ"ג לבין החינוך ניכר בבירור בקרב מדינות העולם. עם זאת, פחות ברור כמה מהתמ"ג הגבוה מוסבר על ידי החינוך. אחרי הכל, ייתכן גם כי מדינות עשירות יכולות להרשות לעצמן להשקיע בהשכלה יותר ממדינות עניות.
כדי להבדיל בין החלק מהתמ"ג המוסבר על ידי חינוך ומסיבות אחרות, חישב וויל כמה ניתן לצפות שהתמ"ג של כל מדינה יהיה גבוה יותר על סמך הנתונים על השכלה ממוצעת. חישוב זה מבוסס על החישובים של הול וג'ונס על התשואה על החינוך. לפי החישוב של וויל מתקבל כי החינוך מסביר חלק מהשינויים בגובה התוצר, אך לא את כולו, כלומר מלבד חינוך יש גורמים משמעותיים נוספים שמשפיעים על גובה התמ"ג.
לבסוף, יש לשקול את הנושא של השפעות חיצוניות. בדרך כלל, כאשר מדברים על השפעות חיצוניות, אנו חושבים על ההשפעות השליליות של הפעילות הכלכלית, שאינן נכללות במחירי השוק, כגון זיהום. אלה הן השפעות חיצוניות שליליות. עם זאת, ישנן גם השפעות חיצוניות חיוביות - כלומר, השפעות חיוביות של מה יכול להועיל מבלי לשלם על זה. החינוך גורר השפעות חיוביות חשובות. לדוגמה רכישת השכלה של אדם אחד מעלה לא רק את תפוקתו האישית, אלא גם את תפוקת הסובבים אותו. עובדים משכילים יכולים להביא טכנולוגיות חדשות, שיטות ומידע לשיקול דעתם של אחרים. הם יכולים ללמד אחרים כיצד לפעול ולשמש כדוגמה.
השפעות חיוביות מחינוך והשכלה הן הסבר אחד מדוע הממשלות מעורבות בחינוך. אילו אנשים יצטרכו לממן חינוך בכוחות עצמם, הם לא היו לוקחים בחשבון את מלוא התועלת החברתית של החינוך - כלומר את העלייה בתפוקה ובשכר של אחרים, ולכן הסכום שהם יבחרו להשקיע בחינוך והשכלה יהיה נמוך יותר מהאופטימום החברתי.
לקריאה נוספת

Weil, David N. (2009). Economic Growth (Second ed.). Boston: Pearson Addison-Wesley. ISBN 978-0-321-41662-9.
Eurostat (2008). "5% of EU GDP is spent by governments on education" (PDF). Statistics in Focus 117/2008.
Kendrick, J. (1976). The Formation and Stocks of Total Capital. New York: Columbia University Press. ISBN 978-0-87014-271-0.
Eurostat (2008). "GDP expenditure and investment".
Hall, Robert E.; Jones, Charles I. (1999). "Why Do Some Countries Produce So Much More Output per Worker than Others?". Quarterly Journal of Economics. 114 (1): 83–116. CiteSeerX 10.1.1.337.3070. doi:10.1162/003355399555954.
כריסטין ארון

כריסטין ארון (בצרפתית: Christine Arron; נולדה ב-13 בספטמבר 1973) היא אתלטית צרפתייה. היא אלופת עולם, אלופת אירופה, שיאנית אירופה הנוכחית בריצה היוקרתית ל-100 מטר ובעלת מדליית ארד אולימפית. מדורגת שישית בכל הזמנים בריצת 100 מטר (10.73 שניות).
ביוגרפיה

ארון נולדה בגוואדלופ. ב-1990 החלה להתאמן בהדרכת המאמן פרננד אורטביסה. בשנת 1997 החלה להתאמן אצל סטפן דיאגנה, אלוף העולם בריצת 400 מטר משוכות.
באליפות העולם באתלטיקה שנערכה באתונה, יוון בשנת 1997 זכתה ארון במדליית ארד בריצת שליחות 4x100 מטר בשיא צרפת חדש של 42.21 שניות, אחרי ארצות הברית שקבעה שיא אמריקאי ותחרות חדש של 41.47 שניות, וג'מייקה (42.10 שניות). בנוסף, היא סיימה במקום רביעי בריצת 100 מטר בתוצאה של 11.05 שניות, 2 מאיות השנייה איטי ממדליית ארד.
ביוגרפיה > אלופה ושיאנית אירופה

באליפות אירופה באתלטיקה שנערכה בבודפשט, הונגריה בשנת 1998 זכתה ארון בשתי מדליות זהב. בריצה ל-100 מטר בשיא אירופה חדש של 10.73 שניות ובריצת שליחות 4x100 מטר 42.59 שניות. אותה שנה היא זכתה בתואר האתלטית האירופאית של השנה.
באליפות העולם באתלטיקה שנערכה בסביליה, ספרד בשנת 1999 זכתה ארון במדליית כסף בריצת שליחות 4x100 מטר בשיא צרפת חדש של 42.06 שניות, אחרי בהאמה (41.92 שניות) ולפני ג'מייקה (42.15 שניות). בנוסף, היא סיימה במקום שישי בריצת 100 מטר בתוצאה של 10.97 שניות.
באולימפיאדת סידני (2000) סיימה ארון במקום רביעי בריצת שליחות 4x100 מטר בתוצאה של 42.42 שניות ובמקום 14 בריצת 100 מטר בתוצאה של 11.42 שניות.
ארון לא השתתפה באליפות העולם באתלטיקה שנערכה באדמונטון, קנדה בשנת 2001 עקב פציעה.
ביוגרפיה > אלופת עולם

באליפות העולם באתלטיקה שנערכה בפריז, צרפת בשנת 2003 זכתה ארון במדליית זהב בריצת שליחות 4x100 מטר בשיא צרפת חדש של 41.78 שניות, לפני ארצות הברית (41.83 שניות) ורוסיה (42.66 שניות). לאחר מספר שנים נפסלה ארצות הברית בשל שימוש בסמים של מריון ג'ונס ומדליית הכסף הועברה לרוסיה ומדליית הארד לאוקראינה (43.07 שניות). בנוסף, היא סיימה במקום חמישי בריצת 100 מטר בתוצאה של 11.06 שניות, בשלב חצי הגמר היא עלתה מהמקום הראשון בתוצאה של 11.01 שניות.
באולימפיאדת אתונה (2004) זכתה ארון במדליית ארד בריצת שליחות 4X100 בתוצאה של 42.54 שניות, אחרי ג'מייקה 41.73 שניות ורוסיה 42.27 שניות. בנוסף, היא סיימה במקום 11 בריצת 100 מטר בתוצאה של 11.21 שניות ובמקום 14 בריצת 200 מטר בתוצאה של 23.05 שניות, בשלב המוקדמות היא קבעה תוצאה של 22.77 שניות.
באליפות העולם באתלטיקה שנערכה בהלסינקי, פינלנד בשנת 2005 זכתה ארון בשתי מדליות ארד, בריצת 100 מטר בתוצאה של 10.98 שניות, אחרי לורין ויליאמס מארצות הברית (10.93 שניות) וורוניקה קמפבל מג'מייקה (10.95 שניות) ובריצת 200 מטר בתוצאה של 22.31 שניות אחרי אליסון פליקס (22.16 שניות) וראשל בון-סמית (22.31 שניות) שתיהן מארצות הברית. בנוסף, היא סיימה במקום רביעי בריצת שליחות 4x100 מטר בתוצאה של 42.85 שניות.
באליפות העולם באתלטיקה שנערכה באוסקה, יפן בשנת 2007 סיימה ארון במקום שביעי בריצת 100 מטר בתוצאה של 11.12 שניות.
באולימפיאדת בייג'ינג (2008) סיימה ארון במקום 17 בריצת 100 מטר בתוצאה של 11.36 שניות.
באליפות אירופה באתלטיקה שנערכה בברצלונה, ספרד בשנת 2010 זכתה ארון במדליית כסף בריצת שליחות 4x100 מטר בתוצאה של 42.45 שניות, אחרי אוקראינה (42.29 שניות) ולפני פולין (42.68 שניות). בנוסף, היא סיימה במקום 8 בריצת 100 מטר בתוצאה של 11.37 שניות.
לאופולד הורוביץ

| --- | --- |

 לידה:  11 בינואר 1838 Rozhanovce, סלובקיה 
 פטירה:  16 בנובמבר 1917 (בגיל 79) וינה, האימפריה האוסטרו-הונגרית 
 מקום קבורה:  בית העלמין היהודי הישן של וינה 
 מקום לימודים:  האקדמיה לאמנויות בווינה 
 תחום יצירה:  ציור, ציור פורטרטים 
 צאצאים:  סטפני הורוביץ 
 
לאופולד הורוביץ (בגרמנית: Leopold Horovitz, בהונגרית: Lipót Horovitz; ‏ 2 בפברואר 1837 – 16 בנובמבר 1917) היה צייר דיוקנאות יהודי, יליד האימפריה האוסטרו-הונגרית.
ביוגרפיה

נולד בכפר רוזגוני שבהונגריה, החל משנת 1850 בהיותו בן 13, למד ציור באקדמיה לאמנויות היפות בווינה אצל קרל גייגר (גר') וקרל וורצינגר (אנ'). ב-1857 סיים את לימודיו בהצטיינות.
לאחר תקופת פעילות בברלין, דרזדן ומינכן, התיישב הורוביץ בפריז ב-1860, ונשאר בה עד 1868. בבירה הצרפתית, צייר דיוקנאות, במיוחד של ילדים, בהשפעת רמברנדט ומאוחר יותר גם בהשפעת אנתוני ואן דייק.
ב-1868 עבר לוורשה. הוא ביקר לעיתים קרובות בבודפשט, וינה וברלין כדי לצייר לפי הזמנה דיוקנאות של נשים אצילות. בוורשה צייר גם סצנות מהחיים היהודיים בעיירות וכפרי פולין.
הכרה רבה קנה בזכות הדיוקנאות שצייר של גאורג ברנדס, מור יוקאי, הנסיכה לבית ספייהה (אנ') והנסיך לבית זמויסקי. ב-1891 זכה במדליית זהב בתערוכה בברלין. משנת 1893 פעל בווינה, שם נפטר ב-1917.
בתו, סטפני הורוביץ, הייתה כימאית, כנראה נספתה בשואה.
כריסטין (ספר)

| --- | --- |

עטיפת ההוצאה הראשונה של הספר "כריסטין"
 מידע כללי
 מאת:  סטיבן קינג
 שפת המקור:  אנגלית
 סוגה:  רומן 
 נושא:  Plymouth Fury 
 הוצאה
 הוצאה:  Viking
 תאריך הוצאה:  1983
 מספר עמודים:  526
 הוצאה בעברית
 תרגום:  לא תורגם
 סדרה
 ספר קודם:  קוג'ו 
 הספר הבא:  בית כברות לחיות שעשועים 
 קישורים חיצוניים
 מסת"ב:  מסת"ב 978-0-670-22026-7
 
כריסטין הוא רומן אימה מאת הסופר האמריקאי, סטיבן קינג. הספר יצא לאור בשנת 1983. עלילת הספר מתמקדת ברכב עתיק מסוג פלימות' פורי בעל כוחות על טבעיים ואישיות משלו. באותה שנה יצא לאקרנים סרט באותו שם בבימויו של ג'ון קרפנטר והמבוסס על הרומן. הספר לא תורגם לעברית.
ב-2021 פורסם שבריאן פולר נשכר יחד עם אלכס קורצמן על מנת לכתוב את התסריט לסרט רימייק שיתבסס גם הוא על הספר.
ראו גם

מתוך הביואיק - ספר אימה נוסף של סטיבן קינג שבמרכזו מכונית.
הערות שוליים

↑  פוסט בערוץ Culture Club ברשת טלגרם
כולם כולם

| --- | --- |

 סינגל בביצוע אלון אולארצ'יק בהשתתפות טריפונס
 יצא לאור:  1986
 שפה:  עברית
 חברת תקליטים:  NMC
 כתיבה:  אלון אולארצ'יק
 הפקה:  אלון אולארצ'יק
כולם כולם הוא סינגל שהוקלט על ידי הזמר הישראלי אלון אולארצ'יק בהשתתפות הזמר הישראלי־קפריסאי טריפונס. את השיר הוציאה לאור בשנת 1986 חברת התקליטים NMC כסינגל שלא מתוך אלבום אולפן.
על השיר

את השיר כתב, הלחין והפיק אולארצ'יק לכבוד סיבוב ההופעות של טריפונס בישראל בחודש מרץ 1988. יחד עם "סקפאו מקוס" ו"סימבוניה" נמנה "כולם כולם" עם השירים החדשים שהופקו לכבוד כך. הוא הוצג כמועמד לכניסה למצעד הפזמונים השבועי של רשת ג' ב-1 באפריל 1986. בשבוע לאחר מכן דורג במקום ה-22. ב-6 במאי עלה למקום השביעי – המיקום הגבוה ביותר אליו הגיע. ב-3 ביוני יצא מהדירוג השבועי לאחר שצעד בו במשך שישה שבועות רצופים.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 7 |  |
הערות שוליים

↑  המצעד השבועי של רשת ג' מתאריך 1 באפריל 1986, פזמונט
↑  המצעד השבועי של רשת ג' מתאריך 8 באפריל 1986, פזמונט
↑  המצעד השבועי של רשת ג' מתאריך 6 במאי 1986, פזמונט
↑  המצעד השבועי של רשת ג' מתאריך 3 ביוני 1986, פזמונט
| אלון אולארצ'יק |
| --- | --- | --- |
| אלבומי אולפן | אולארצ'יק • שעשועי כאילו • תגיד לי מה אתה מרגיש • בואי נגיד שאני שלך • אולארצ'יק בשקט • פעם בגליל - מבט מוזיקלי • רוק & רוך • אולארצ'יק סטייל • יום אחד • תה בשניים • אולארצ'יק. עכשיו |  |
| מיני-אלבומים | מתקרבים הכוכבים |  |
| אלבומי הופעה | אולארצ'יק ג'אז • נפגשנו Live • אולארצ'יק הלהקה ואני LIVE |  |
| אלבומי אוסף | האוסף • המיטב |  |
| סינגלים | "בא לשכונה בחור חדש" • "מאיר ואלון" • "היא הולכת בדרכים" • "גלים גלים" • "או שאתה שר או שלוקחים אותך מפה" • "כולם כולם" • "שלום סלאם" • "בחור אנלוגי בעולם דיגיטלי" • "בן בסט" • "החיים קשים" • "בואי נגיד (משחק המונופול)" • "נערה במשקפיים" • "בואי נתחבק" • "מסטיק" • "מחפש אותך" |  |
| השתתפות בסינגלים | "אני לא רוקד כשעצוב" • "מוכר הפרחים" • "מאחורי השער" • "בתוך עינייך" |  |
לנארט ליונג

| --- | --- |

לנארט ליונג
 לידה:  13 במרץ 1921 שוודיה סולפטיה, שוודיה
 פטירה:  19 בנובמבר 1990 (בגיל 69) שוודיה סטוקהולם, שוודיה
 מדינה:  שוודיה 
 השכלה:  המכללה לפיקוד ומטה של צבא ארצות הברית 
 צאצאים:  Lars Ljung 
 השתייכות:   צבא שוודיה
 תקופת הפעילות:  1944–1986 (כ־42 שנים)
 דרגה:   גנרל
 תפקידים בשירות
 המפקד העליון
 עיטורים
 Order of the Sword - Commander 1st Class (6 ביוני 1973)  מדליית המלך (1986)  מפקד בלגיון ההצטיינות (1980) 
 
קרל הילמר לנארט ליונג (בשוודית: Karl Hilmer Lennart Ljung;‏ 13 במרץ 1921 - 19 בנובמבר 1990) היה גנרל שוודי אשר היה המפקד העליון (מקביל לרמטכ"ל) השישי של צבא שוודיה.